《寄云峰吴先生》
明代·徐贯

独向明时早拂衣，急流勇退古来稀。朝云作雨还山去，暮鸟投林背客飞。

南亩秋深香稻熟，西塘春暖锦鳞肥。黄金台畔频回首，迢递云峰送落晖。

作者简介：（?—1502）明浙江淳安人，字元一。天顺元年进士。授兵部主事，官至工部尚书。熟于边务谋划，巡视福建海道，料理苏松水患，绩亦可记。以疾乞致仕，卒谥康懿。有《馀力集》。